
Santrauka
Šios dalies apimtis iki 250 žodžių. Mokslinių straipsnių santraukose turėtų būti pateikiama darbo apžvalga. Primygtinai raginame autorius naudoti tokį struktūrinių santraukų stilių:
Tyrimo pagrindimas. Apibūdinkite nagrinėjamą klausimą bendrame kontekste. 
Tikslas. Pristatykite tyrimo tikslą.
Metodai. Trumpai aprašykite pagrindinius taikomus metodus ar gydymo būdus.
Rezultatai. Pateikite pagrindinius apibendrintus tyrimo rezultatus.
Išvados. Pateikite pagrindines išvadas arba interpretacijas. 
[bookmark: _Hlk168391198]Santrauka turi objektyviai atspindėti straipsnio turinį, joje negalima pristatyti rezultatų, kurie nepateikiami ir nepagrindžiami pagrindiniame tekste; pagrindinės išvados neturėtų būti aprašomos perdėtai (hiperbolizuotai).
Reikšminiai žodžiai: reikšminis žodis 1; reikšminis žodis 2; reikšminis žodis 3 (Išvardykite tris–penkis straipsniui būdingus reikšminius žodžius, kurie yra specifiniai nagrinėjamai temai)

1. ĮVADAS
Įvade reikėtų trumpai apibūdinti tyrimą bendrame kontekste ir pabrėžti, kodėl tyrimas yra aktualus. Įvade turi būti aiškiai išdėstyta tyrimo problema, jos sprendimo ribos, nauji problemos sprendimo argumentai (teoriniams darbams), aktualiausi darbai šia tema, tyrimo tikslas. Naudojamas APA7 citavimo stilius. Daugiau informacijos apie citavimą ir literatūros sąrašo sudarymą rasite dokumento pabaigoje.
2. METODAI

[bookmark: _Hlk183096154]Šioje dalyje reikėtų pagrįsti konkrečių tyrimo metodų pasirinkimą. Tyrimo dalyviai, metodai, aparatūra ir procedūros turi būti pakankamai išsamiai aprašyti. Jei naudojami tyrimo metodai nėra gerai žinomi ir plačiai pripažinti, turi būti nurodytos konkretaus metodo pasirinkimo priežastys. Būtina pateikti nuorodas į visus naudojamus nestandartinius metodus. Remiantis pasirinktu eksperimento planu, turi būti atlikta atitinkama statistinė analizė. Būtina nurodyti taikomus matematinės statistikos metodus. Neįtraukite informacijos, kuri identifikuotų žmones. Tyrimai, kuriuose dalyvauja žmonės, turėtų būti atliekami vadovaujantis Helsinkio deklaracijos principais.

3. REZULTATAI IR JŲ APTARIMAS
Tyrimo išvados turi būti pristatomos glaustai, nuosekliai ir logiškai, nekartojant pasirinktų metodų. Reikėtų pažymėti išvadų statistinį reikšmingumą. Kiekviena lentelė (rekomenduojama pateikti ne daugiau kaip tris–keturias lenteles) turi turėti trumpą pavadinimą su eilės numeriu, nurodytu virš lentelės (lentelės numeruojamos pagal eiliškumą). Visi paaiškinimai, susiję su atitinkama lentele, turi būti straipsnio tekste arba trumpoje išnašoje, pridėtoje po lentele. Lentelėse pateikiami simboliai ir santrumpos turi sutapti su tekste vartojamais simboliais ir santrumpomis. Visi paveikslai (ne daugiau kaip keturi–penki) turi būti sunumeruoti iš eilės, nurodant eilės numerį arabiškais skaitmenimis, t. y. 1 pav. Paveikslai turi būti pateikti atvirais failų formatais, kad juos būtų galima redaguoti. Tekste turi būti nurodyta apytikslė paveikslų ir lentelių vieta. Rezultatų skyrius gali būti suskirstytas į poskyrius. Jame turi būti glaustai ir tiksliai aprašyti tyrimo rezultatai. 

[bookmark: _Hlk181625709]Autoriai turėtų pateikti pagrindinius originalius tyrimų teiginius (išvadas), kuriuos pagrindžia duomenys. Rezultatų aptarimą rekomenduojama suskirstyti į poskyrius (kiekvienas originalus tyrimo radinys turėtų būti aptariamas skirtinguose poskyriuose). Tyrimo duomenys ir išvados palyginami su kitų tyrėjų gautaisiais. Autoriai turėtų pabrėžti originalius bei svarbius tyrimo ypatumus.
4. IŠVADOS IR PERSPEKTYVOS
Šis skyrius yra privalomas. Pateikiamos išvados turi būti paremtos tyrimo rezultatais, suformuluotos aiškiai ir logiškai, vengiant perteklinių žodžių. Rekomenduojama nurodyti tolesnes tyrimo perspektyvas.
Autoriaus indėlis: mokslinių straipsnių, kurie turi kelis autorius, atveju privalo būti pateikta trumpa pastraipa, kurioje aprašomas jų individualus indėlis. Formuluojant šią pastraipą, reikėtų naudoti tokį šabloną: „Tyrimo idėja, X.X. ir Y.Y.; metodika, X.X.; programinė įranga, X.X.; patvirtinimas, X.X., Y.Y. ir Z.Z.; formali analizė, X.X.; ištyrimas, X.X.; ištekliai, X.X.; duomenų tvarkymas, X.X.; pirminės straipsnio versijos rengimas, X.X.; rašymas – peržiūra ir redagavimas, X.X.; vizualizacija, X.X.; priežiūra, X.X.; projekto administravimas, X.X.; finansavimo gavimas, Y.Y. Visi autoriai perskaitė ir sutiko su paskelbta rankraščio versija“. Autorystė turi apsiriboti tais, kurie iš esmės prisidėjo prie skelbiamo straipsnio. 
Finansavimas: pridėkite šią informaciją: „Šis tyrimas negavo jokio išorinio finansavimo“ arba „Šį tyrimą finansavo FINANSAVIMO ŠALTINIO PAVADINIMAS, dotacijos numeris XXX“. 
Informuoto asmens sutikimas: kai aprašomas tyrimas, kuriame dalyvavo žmonės, bet kokiame moksliniame straipsnyje turėtų būti vienas iš šių teiginių: „Iš visų tyrime dalyvaujančių subjektų buvo gautas informuoto asmens sutikimas“ ARBA „Paciento sutikimo atsisakyta dėl PRIEŽASTIES (pateikite išsamų pagrindimą)“. Jeigu tyrime nedalyvavo žmonės, straipsnyje įrašomas teiginys „Netaikoma“.   
Padėkos: visi autoriai, kurie neatitinka autorystės kriterijų, turėtų būti išvardyti Padėkos skyriuje. Gali būti dėkojama asmenims, kurie teikė pagalbą tyrimo metu (pvz., teikė pagalbą rašant, koreguojant straipsnį ir pan.).
Interesų konfliktai: paskelbti interesų konfliktus arba nurodyti „Autoriai deklaruoja, kad interesų konflikto nėra“. 
Literatūra
Originalių tyrimų straipsniuose literatūros šaltinių turėtų būti ne daugiau kaip 30, o apžvalginių – 50.
Cituojant tekste, skliausteliuose nurodomas cituojamo šaltinio autorius ir publikacijos paskelbimo metai (Autoriaus pavardė, metai). Jei yra daugiau nei du autoriai, skliausteliuose pateikiama tik pirmojo autoriaus pavardė, po jos pridedant „et al.“ (Autoriaus pavardė et al., metai). Jei cituojami keli šaltiniai, jie išvardijami pagal jų išleidimo metus, pradedant seniausiu ir baigiant naujausiu; šaltiniai atskiriami kabliataškiu.
Minint autorių tekste, skliausteliuose nurodomi tik išleidimo metai; jei yra daugiau nei du autoriai, pateikiama tik pirmojo autoriaus pavardė, po jos pridedant „ir kt.“.
Jei citata neperfrazuojama, būtina naudoti kabutes, o po publikacijos metų skliausteliuose nurodyti šaltinio puslapio numerį (Autoriaus pavardė, metai, p. X).
Straipsnio pabaigoje pateikiamame literatūros sąraše nuorodos turėtų būti išvardytos abėcėlės tvarka, atsižvelgiant į pirmojo autoriaus pavardę. Pirmiausia pateikiamos nuorodos lotyniškais rašmenimis, paskui – rusiškomis (kirilicos) raidėmis. 
[bookmark: _Hlk181623350][bookmark: _Hlk181623877]Cituojant žurnalo (mokslo) straipsnius, literatūros sąraše turėtų būti pateikiama tokia informacija (jeigu yra): a) autorių vardai (pavardės, po kurių rašomi inicialai); b) publikavimo data; c) straipsnio pavadinimas su tais pačiais rašybos ir kirčiavimo ženklais kaip ir originale; d) visas žurnalo pavadinimas; e) tomas(numeris); f) straipsnio numeris (eLocator); g) puslapių numeriai imtinai (pavyzdžiai su skirtingu autorių skaičiumi: Lorenço-Lima, L. (2023). Mental strength assessment in combat sports practitioners and non-practitioners. Journal of Human Sport and Exercise, 19(2), 473–482; Lyu, L., & Huang, Y. (2024). Sports activity (SA) recognition based on error correcting output codes (ECOC) and convolutional neural network (CNN). Heliyon, 10(6), Article e28258; Saxon, L., Finch, C., & Bass, S. (1999). Sports participation, sports injuries and osteoarthritis. Sports Medicine, 28(2), 123–135). 
Jeigu straipsnio autorių yra 21 arba daugiau, pateikiamos pirmų 19 pavardės, rašomas daugtaškis ir paskutinė pavardė (pavyzdys: Pegion, K., Kirtman, B. P., Becker, E., Collins, D. C., LaJoie, E., Burgman, R., Bell, R., DelSole, R., Min, D., Zhu, Y., Li, W., Sinsky, E., Guan, H., Gottschalck, J., Metzger, E. J., Barton, N. P., Achuthavarier, D., Marshak, J., Koster, R., . . . Kim, H. (2019). The subseasonal experiment (SubX): A multimodel subseasonal prediction experiment. Bulletin of the American Meteorological Society, 100(10), 2043–2061). 
Laužtiniuose skliaustuose, atsižvelgiant į kalbą, pateikiama papildoma informacija apie straipsnį, pavyzdžiui apie specialųjį leidimą ar specialųjį skyrių: Wisehart, M. (Ed.). (2018). Educational psychology [Special section]. Archives of Scientific Psychology, 6(1), 105–147.
Lenktiniuose skliaustuose, cituojant dažnai leidžiamo laikraščio arba žurnalo straipsnį, prie išleidimo metų reikia pateikti mėnesį ir dieną (metai, mėnesis ir diena). Taip pat reikia nurodyti, jeigu cituojamas išverstas straipsnis, iš kito šaltinio perleistas straipsnis, priimtas spaudai straipsnis ar kt. (daugiau pavyzdžių).
[bookmark: _Hlk181623381][bookmark: _Hlk181625879][bookmark: _Hlk181624127]Cituojant knygas, literatūros sąraše, be knygos autorių, publikavimo datos, pavadinimo ir leidėjo (jeigu yra) (pavyzdys: Wallace, P. (2007). Coaching standardized patients: For use in the assessment of clinical competence. Springer Publishing Co), turėtų būti pateikiama (jeigu yra): a) skyriaus pavadinimas; b) skyriaus autoriai; c) knygos sudarytojas (-ai); d) rinkinio 
sudarytojas (-ai); e) knygos leidimas; f) tomas; g) puslapiai (pavyzdys: Maccoby, E. E., & Martin, J. (1983). Socialization in the context of the family: Parent-child interaction. In P. H. Mussen (Series Ed.) & E. M. Hetherington (Vol. Ed.), Handbook of child psychology: Vol. 4. Socialization, personality, and social development (4th ed., pp. 1–101). Wiley). 
Cituojant papildytą ir (arba) išverstą leidinį, lenktiniuose skliaustuose taip pat turi būti nurodyta vertėjas (-ai) ir originalo išleidimo metai (pavyzdys: Jane, C. (Ed.). (1960). The journal of Christopher Columbus (C. Jane & L. A. Vigneras, Trans.). Bramhall House. (Original work published 1825).
Jeigu naudojamasi elektronine arba garsine knyga, po knygos pavadinimo, atsižvelgiant į kalbą, nurodoma tokia informacija: [eBook / elektroninė knyga] arba [Audiobook / garsinė knyga] (kartu nurodant įgarsintoją), pavyzdys: McDougall, C. (2009). Born to run: A hidden tribe, superathletes, and the greatest race the world has never seen (F. Sanders, Narr.) [Audiobook]. Penguin Random House).
[bookmark: _Hlk181956025]Cituojant konferencijos medžiagą, be autorių, pranešimo (pateikties) pavadinimo (jeigu yra), turėtų būti pateikiama tokia informacija (jeigu yra): a) tiksli data: metai, mėnesis ir diena (-os); b) laužtiniuose skliaustuose informacijos tipas, atsižvelgiant į kalbą: [Conference session / konferencija], [Paper presentation /spausdintas pranešimas], [Poster presentation / pranešimo pateiktis], [Conference summary / konferencijos santrauka] ar kt.; c) konferencijos pavadinimas; d) konferencijos vieta (pavyzdžiai: Jang, S. (2019, August 8–11). Deconstructing the opposition of natural/arbitrary in Coleridge’s theory of language [Paper presentation]. NASSR 2019: Romantic Elements, Chicago, IL, United States; Zuozienė, I. J. (2021, gruodžio 3). Plaukikų (vyrų) varžybų rezultatų ir morfofunkcinių rodiklių sąsajos [žodinis pranešimas]. Sportininkų rengimo valdymas ir sportininkų darbingumą lemiantys veiksniai: sporto forumas – tarptautinė mokslinė konferencija, Kaunas, Lietuva.
Jeigu to paties autoriaus tų pačių metų šaltiniai yra keli, būtina literatūros sąraše ir tekste prie metų pažymėti raides, pvz.: 1990a, 1990b ir pan. 
Jei šaltiniui yra suteiktas DOI (skaitmeninio objekto identifikatoriaus) numeris, įtraukite jį literatūros sąrašo įrašo pabaigoje. DOI numeris turi prasidėti https://doi.org (kaip nurodo APA7 citavimo stiliaus elektroninių išteklių vadovas). Jei šaltinis buvo rastas internete ir neturi DOI, vietoj jo nurodykite tikslų URL, kurio reikia norint pasiekti šaltinį.
Daugiau APA7 citavimo taisyklių ir pavyzdžių galima rasti čia. 
Anglų kalba parengtuose straipsniuose turi būti pateikta santrauka lietuvių kalba, ir atvirkščiai – lietuvių kalba pateiktuose straipsniuose reikalinga santrauka anglų kalba. 

Abstract
A section of about 250 words maximum. For research articles, abstracts should give a pertinent overview of the work. We strongly encourage authors to use the following style of structured abstracts:
Background. Place the question addressed in a broad context.
Aim. Highlight the purpose of the study.
Methods. Briefly describe the main methods or treatments applied.
Results. Summarise the article’s main findings.
Conclusions. Indicate the main conclusions or interpretations. 
The abstract should be an objective representation of the article and it must not contain results that are not presented and substantiated in the main text and should not exaggerate the main conclusions.
Keywords: keyword 1; keyword 2; keyword 3 (List three to five pertinent keywords specific to the article yet reasonably common within the subject discipline)
[bookmark: _Hlk170909817]Gauta [datą įrašo žurnalo redakcija]
Priimta [datą įrašo žurnalo redakcija]

